[{"text_idx": "#000005", "text": "A handbook for teachers wanting to introduce e-learning into their practice"}, {"text_idx": "#000009", "text": "Mae cynhyrchu tystiolaeth gadarn o gyrhaeddiad darllen disgyblion wastad yn broblem ac fel arfer mae wedi cynnwys llawer o galedwedd drud ac anwadal fel offer recordio ta\u0302p/cryno ddisg. Mae defnyddio Audacity ar eich cyfrifiadur yn llawer haws ei reoli a, gorau oll, mae\u2019n rhad ac am ddim."}, {"text_idx": "#000010", "text": "Os nad yw\u2019r plant yn gyfarwydd a\u0302 chlywed eu llais ar recordiad fe allant fod yn eithaf nerfus a/neu gael pyliau o chwerthin, felly mae\u2019n bosibl y bydd angen i chi ymarfer recordio sawl gwaith er mwyn iddynt ymgyfarwyddo. Yn ein profiad ni, mae dysgwyr yn mynd yn eithaf didaro am hyn pan fydd y newydd-deb wedi pylu.\nOs oes angen copi caled cludadwy o\u2019r recordiadau arnoch chi, at ddibenion cymedroli neu safoni er enghraifft, gellir cadw recordiadau fel ffeiliau mp3 a\u2019u hanfon naill ai trwy Dropbox at asiantaethau AAA neu rieni os oes angen, neu eu cadw ar gryno ddisg neu gof bach. (Mae ffeiliau sain yn fawr ac fel arfer bydd yn cymryd llawer rhy hir i\u2019w hanfon trwy neges e-bost. Hefyd, mae\u2019n debygol y bydd darparwyr gwasanaeth e-bost pobl wedi gosod cyfyngiad ar faint y ffeiliau y gellir eu hanfon/derbyn.) Os oes angen arweiniad arnoch chi ar sut i gadw ac allforio ffeiliau sain, ewch i\u2019r gweithgaredd Podlediad Penigamp, lle cewch chi gyfarwyddiadau manwl ar sut i wneud hyn."}, {"text_idx": "#000011", "text": "Does dim unrhyw faterion diogelwch yn ymwneud a\u0302\u2019r rhyngrwyd neu TG, ond cofiwch ofyn i ddysgwyr a ydyn nhw\u2019n fodlon i chi chwarae eu recordiadau i\u2019r dosbarth. Byddai hyn yn peri i rai dysgwyr deimlo\u2019n annifyr, yn enwedig os yw eu sgiliau darllen am gael eu hasesu gan eu cyfoedion."}, {"text_idx": "#000012", "text": "Syniadau eraill ar gyfer defnyddio\u2019r meddalwedd\n\u2022 Gofynnwch i\u2019r plant recordio llyfrau sain ar gyfer casgliadau\u2019r dosbarth i\u2019w rhannu gyda myfyrwyr a dosbarthiadau eraill neu hyd yn oed ysgolion eraill. Bydd rhai dysgwyr am fod yn adroddwyr, a gall plant eraill fod yn gynhyrchwyr, golygyddion, rheolwyr llawr ac ati. Mae llyfrau sy\u2019n cynnwys deialog yn dda gan fod hynny\u2019n golygu y gellir rhoi rhannau siarad bach i sawl plentyn. Mae hyn yn aml yn creu llai o ofn na gorfod darllen y stori gyfan.\n\u2022 Dechreuwch greu darllediadau radio wedi\u2019u recordio ymlaen llaw: mae\u2019r dysgwyr yn ysgrifennu sgript, yn dewis caneuon yr hoffent eu chwarae ac yn trefnu cyfweliadau, e.e. gyda\u2019r pennaeth. Os yw\u2019r plant yn hoffi\u2019r syniad hwn, yna edrychwch ar yr uned Podlediad Penigamp yn y llyfr hwn neu ar ein gwefan. Os ydynt am ddatblygu hyn ymhellach a ffrydio eu rhaglenni i\u2019r byd, yna bydd gwefan Taccle 2 yn rhoi\u2019r wybodaeth sydd ei hangen arnoch yngly\u0302n a\u0302 chreu radio ar y rhyngrwyd."}, {"text_idx": "#000014", "text": "Tags: asesu, Audacity @cy, cyfathrebu, darllen"}]